Ka-pow! Om “die ander vrou” te brand met woorde… – padvoldorings
Ka-pow! Om “die ander vrou” te brand met woorde…
Oktober 12, 2017 | maatjiema
Wee’ jy! Vandat ek besef het dat ek eintlik niemand se kind meer is nie, dat ek amper veertig slat en dat ek die volste reg het om NIE meer volgens enigeen se pype te dans nie, daar ‘n soort onverantwoordelikheid in my kom broei het. Asof ek rebels begin raak…
…Wat maak dat ek die behoefte het om van hierdie rage binne-in my ontslae te raak. En dit is soms bietjie ontaktvol. Call it a midlife-crisis, if you wish.
Ek het vanoggend vir iemand iets gesê wat ek, truce-bob, NOOIT in my wildste drome kon gedink het ek sou vir haar kon sê nie!
Kom ons noem haar Marissa. Want dit is haar regte-egte naam – vir eens gaan ek die voormalige vlieg in die salf op haar regte naam noem – Marissa. Nou, Marissa het vir eks no. 2 gewerk. Vars uit die skool uit met mooi lang hare, ‘n fietse lyfie en stywe tieties. Marissa het ook ‘n affair met my eks gehad terwyl ons getroud was. Sy was maar een van vele. Intussen het Marissa getrou en twee kinders gehad (hulle is ook in die Laatlam se kleuterskool) en nou is haar lyfie en stywe tieties daarmee heen (nes myne, en joune en miljoene ander s’n). Inteendeel… Ék wat maar in héél distorted image van myself het kan trots erken dat ek beter lyk as sý wat sewe-en-twintig is.
Anhywhoo… Ek en ‘n vriendin wat ek van die Laatlam se kleuterskool af ken het gou vanoggend vóór werk gaan koffie by die Wimpy. Die einste Marissa kom toe daar aan om my vriendin te groet. Seker gedink sy gaan genooi word om saam te koffie – toe nou nie! Soos mense met goeie maniere maak, stel my vriendin ons twee toe nou aan mekaar voor. Toe ons hande skud toe kry yours truly mos ‘n bevlieging ek ek antwoord: “O, ek ken jou. Jy het ‘n affair met my eks gehad terwyl ons getroud was…”
Vir my was dit baie bevredigend. Die uitdrukking op haar gesig. Hoe sy haar hand weggeruk het asof ek haar verbrand het met my hand én met my woorde.
…En ek voel níks vir daai kind wat in MY bed saam met MY man was terwyl ek in die hospitaal was met ‘n rugoperasie nie. Fokhôl. Haar moer!
Nota aan self: Kyk of iemand in die omgewing kick-boxing klasse aanbied…
< “Inligtingsaand” my gat!
16 thoughts on “Ka-pow! Om “die ander vrou” te brand met woorde…”
Oktober 12, 2017 om 08:59
O nee asseblief NIE. Dan gaan jy die attie-karatie in die funny farm wees of dalk die keer die oranje jumpsuit. En nee, orange is so nie die new black nie
Oktober 12, 2017 om 09:13
Nee maar dalk kan ek eerder fisies my frustrasies op ‘n sak uithaal as verbaal. Dalk kort ek net ‘n goeie pomp.
Oktober 12, 2017 om 09:18
En dis hoekom ek sims speel. Hiehiehiehie!
Oktober 12, 2017 om 10:42
Solank jy net nie jou kickboxing skills in die Wimpy oefen nie. 😂😂
Oktober 12, 2017 om 11:44
Never-ever! Ek slat mos nie, dis maar net die idee om ‘n sak te skop.
Oktober 12, 2017 om 14:44
Yes, ek het net vanoggend besluit te hel met al die mense wat my soos slym behandel … ek gaan nie meer stilbly nie.
Oktober 13, 2017 om 08:07
Dit is nou 8 jaar later. Mense behandel my lankal nie meer soos slym nie. Maar so stekie hier en daar van my kant af doen my goed…
Oktober 13, 2017 om 11:04
Ek stem, dit doen n mens goed ❤
Oktober 12, 2017 om 16:53
Well done!! 5* vir jou!!
Oktober 13, 2017 om 08:30
Nou wat het die vrou verwag? Speelgrond is nou gelyk, wonder of sy gedink het jy weet nie, of herken haar nie, of jy het “vergeet” – bawhaaaa, wens ek kon haar gesig sien.
Oktober 16, 2017 om 09:14
Ja die tert! Lekker met my kar rondgery toe ek vlenters was. Laat sy vir haar kry!
Oktober 13, 2017 om 11:31
Dit is wat ek nou ‘n moerawiese come-back noem! Good for you, jy het jouself bemagtig met die uitlating.
Januarie 29, 2018 om 09:31
More more, lanklaas van jou gehoor of gesien – laat weet bietjie hoe dit met jou gaan, asb!
Februarie 21, 2018 om 11:05
Hi daar, ek wonder hoe dit met jou gaan, vertel ons asseblief
Hasie Fantasties sê:
Augustus 24, 2018 om 12:09
Jy is al 10 maande weg en ons mis jou. Hoop dit gaan goed met die stem agter die blog.
15 082 hits